– Хьадола, далахь, Перукъ, ас пинка дера да хьуна, – аьлла, резахуьлучуха, Парукъ охьакхайкхира Хьаьбиба. Самукъадаьлла кIант, ког лаьттах ца кхеташ, берда-басах чутилира. Хьера хьалхахь долчу шен жимачу ринжехь лаьттара цIестан пхьар, Парукъ ларвеш. ЗIарах чоьхьа а валийтина, иза схьалаца гIоьртира Хьаьбиб. И-м бакъдацара, аьттехьа а!.. Парукъ лоцу Хьаьбиба?!. Схьа-м муххале а ца лецира цо, оьгIазвахийтира-кх. Карараваьлла, дIаиккхина Парукъ, бIаьрганнегIар тохале берда тIе хьалавелира. Iин чуьра ша даьхьна тIулгаш пхьалгIин тхов тIе кхисса велира иза: